Raven (sarjakuvahahmo)

Raven, oikealta nimeltään Rachel Roth tai Rachel Azarath on DC Comicsin kustantamissa sarjakuvissa esiintyvä supersankaritar, jonka loivat Marv Wolfman ja George Pérez. Raven teki ensiesiintymisensä DC Comics Presents -sarjakuvan numerossa 26 lokakuussa 1980Cowsill, Alan; Irvine, Alex; Manning, Matthew K.; McAvennie, Michael; Wallace, Daniel (2019). DC Comics Year By Year: A Visual Chronicle. DK Publishing. p. 180. Raven tunnetaan Teinititaanien jäsenenä, joka kykenee hallitsemaan sieluaan taistellakseen, joko fyysisessä olomuodossaan tai sielullisessa demonin muodossa. Hänen otsassaan oleva punainen jalokivi on nimeltään Chakra, jonka avulla Raven kykenee hallitsemaan omaa synkempää demonin puoltaan. Ravenin tunnuslause tämän loitsiessa on ("Azarath, Metrion, Zinthos").

 Sarjakuvissa 
Raven syntyi ihmisäidille Arella Rothille, joka tunnetaan myös nimellä Angela ja paholaisisälle Trigonille. Raven kasvoi pasifistisessa todellisuudessa Azarathissa, jossa Ravenia opetettiin hallitsemaan tunteitaan, jotta hänen perityt demoniset voimansa eivät pääsisi valloilleen. Raven kuitenkin karkasi kohti Gotham Citya ja liittyi kulttiin. Myöhemmin hänelle selvisi, että Trigon suunnitteli tulevansa Ravenin ulottuvuuteen, minkä Raven vannoi estävänsä. Raven pyysi Oikeuden Puolustajilta apua, mutta he kieltäytyivät Zatannan aistittua hänen paholaispuolen. Epätoivossaan Raven perusti Teinititaanit, johon liittyivät Vaihdokas, Kyborgi, Poika Salama, Robin, Tähtituli ja Ihmetyttö, joiden avulla ryhmä taisteli Ravenin isää Trigonia vastaan.DC Comics Presents #26 Viitattu 7.7.2009

Ryhmä onnistui lopulta pysäyttämään Trigonin ja sulkemaan hänet vangiksi toiseen ulottuvuuteen.New Teen Titans (Volume 1) #4-#6 Viitattu 7.7.2009 Siitä huolimatta Raven joutui taistelemaan isänsä vaikutuksia vastaan, sillä Trigonia ei tuhottu kokonaan. Tämän vuoksi muutamaan otteeseen hän oli menettää hallintansa erinäisten stressien vuoksi ja hädin tuskin sai itsensä normaaliin tilaan sulkeakseen sisällään olevan paholaisen pois. Myöhemmin Trigon pääsi vapaaksi vankaudestaan ja tuli maaplaneetalle ottaakseen Ravenin hallintaansa. Azarath oli samalla tuhottu. Teinititaanit päättivät yhdessä tappaa Ravenin, jonka avulla Azarathin sielut saivat käyttää Ravenia eräänlaisena kulkureittinä tappaakseen Trigonin. Jälkeenpäin Ravenia pidettiin kuolleena, mutta hän nousi taistelun tuhkista uudelleen henkiin, jonka ansiosta Ravenin sielu oli puhdistunut Trigonin pahuudestaThe New Teen Titans vol. 2 #1–5.

Myöhemmin Brother Bloodin kätyrit onnistuivat sieppaamaan Ravenin, jotta he voisivat saada Nightwingin hallintaansa. He käyttivät tätä hyväkseen pelastaakseen Brother Bloodin, mutta loput Teinititaanit kykenivät estämään heidän aikeetThe New Teen Titans vol. 2 #31. Sen jälkeen Raven päätti ottaa asukseen valkoisen kaavun merkkinä siitä, että hän oli vapaa isänsä vaikutuksesta. 

Kolmas Ravenin versio esiintyi, jota hallitsi hänen paha omatunto ja yritti tämän vaikutuksesta istuttaa Trigonin lasten siemeniä uusiin kehoihin. Raven jopa hyökkäsi Nightwingin ja Tähtitulen häihin Tamaran-planeetalle istuttaakseen yhden siemenistä Tähtituleen. Siemen oli kuitenkin hyvän Ravenin siemen eikä pahuuden siemen. Tämä tapahtuma johti Tähtitulen jättämään maaplaneetan paetakseen pahalta Ravenilta ja kohti henkistä matkaa. Raven kykeni istuttamaan siemeniä useisiin supersankareihin, mutta Teinititaanit kykenivät voittamaan hänet Phantasmin avullaThe New Titans #121. Raven kuitenkin palasi takaisin aikeissaan tuhota hyvän puolensa, jonka hän oli istuttanut Tähtituleen. Teinititaanit onnistuivat jälleen kerran voittamaan Ravenin, jonka hyvä puoli muuttui uudeksi kultaiseksi henkikehoksiThe New Titans #130. Henkenä Raven vaelti pitkin maaplaneettaa etsien omaa paikkaansa, jonka aikana hän tapasi Brother Bloodin. Hän istutti Ravenin hengen teini-ikäisen tytön kehoon. Teinititaanit saivat kuulla Brother Bloodin aikeista, joka johti verikirkon kulttia, jotka palvoivat Ravenin isää Trigonia. Ennustuksen mukaan Brother Bloodin ja Ravenin mennessä naimisiin tuloksena olisi maailmanloppu. Teinititaanit onnistuivat keskeyttämään häät, jonka seurauksena Raven pakotti kultin pakenemaan. Kaiken päätteeksi hän liittyi uudestaan Teinititaaneihin ja siirtyi opiskelemaan high schooliin Rachel Rothina kunnioittaakseen edesmennyttä äitiäänTeen Titans vol. 3 #11. Tänä aikana Ravenin tiimikaveri Garfield Logan alias Petopoika aloitti tämän kanssa romanttisen suhteen. 

One Year Later tarinassa Raven lähti Titaaneista lopetettuaan suhteensa Petopojan kanssaTeen Titans vol. 3 #37. Myöhemmin paljastui, että todellinen syy Ravenin lähdölle oli tämän saatua tietää heidän joukkueessaan olevasta petturista. Raven onnistui voimiensa avulla herättämään Jerichon takaisin henkiin uudessa ruumiissaTeen Titans vol. 3 #40. Tämän jälkeen Raven palasi takaisin Titaanien pääjäseneksi toimien mentorina nuoremmille ryhmän jäsenille. Myöhemmin Petopoika tunnusti Ravenille rakastavansa tätä ja he aloittivat suhteensa uudelleenTeen Titans vol. 3 #100.

Raven käytti alunperin asua, jossa oli pitkä sininen viitta, jossa oli kaksi korpin muotoista rintakorua, pitkä, löysä halkaistu mekko, nauhattomat kengät ja pitkät hanskat, joista puuttui etusormi ja peukalo. Hän piti myös korvakoruja ja punaista sormusta vasemmassa nimettömässä sormessaan. The New 52 sarjakuvissa Ravenin ulkonäköä muutettiin ja hänellä oli harmaa kokovartalohaalari, jossa on sinertävä haarniska saappaiden muodossa, kynsikäsineet, bikinihousut, repaleinen viitta ja harmaa silmät peittävä kypäräTeen Titans vol. 4 #16. Raven on esiintynyt myös omassa nimikkosarjakuvassaan Raven: Daughter of Darkness Vol 1 ja Vol 2, jota julkaistiin 12 numeroa vuosina 2018-19.

 Raven muissa medioissa 

 Animaatiossa 
Raven esiintyi ensimmäisen kerran televisiossa Teen Titansin animaatiosarjassa vuosina 2003–2006. Hahmoa oli muokattu lähinnä ulkonäön osalta. Toisin kuin sarjakuvissa, animaatiossa Ravenin iho oli harmaa ja hiukset, sekä silmät olivat violetin väriset. Luonteeltaan hahmo oli apaattinen ja ryhmän kypsin jäsen. Raven esiintyi myös sarjaan perustuvassa elokuvassa Teen Titans: Trouble in Tokyo. Raven on myös yksi vakiohahmoista sarjassa Teen Titans Go!. Ravenin äänenä toimii Tara Strong.
Raven oli yksi päähahmoista animaatioelokuvissa Justice League vs. Teen Titans ja Teen Titans: The Judas Contract, joissa häntä ääninäytteli Taissa Farmiga. Farmiga ääninäytteli Ravenia myös animaatioelokuvassa Justice League Dark: Apokolips War.
Raven esiintyi myös animaatioelokuvissa Teen Titans Go! To The Movies, Teen Titans Go! vs. Teen Titans ja Teen Titans Go! & DC Super Hero Girls: Mayhem in the Multiverse, joissa häntä ääninäytteli Tara Strong.
Raven esiintyi cameo-roolissa animaatioelokuvassa Injustice, jossa hän auttoi Ihmenaista työntämällä Peilimestarin ulos peilimaailmasta. 
Raven esiintyi vierasroolissa parodiasarjassa Robot Chicken, jossa häntä ääninäytteli Chad Morgan. 
Raven esiintyi vuoden 2015 DC Super Hero Girls nettisarjassa ja sarjaan liittyvässä animaatioelokuvassa DC Super Hero Girls: Legends of Atlantis, joissa häntä ääninäytteli Tara Strong. Raven esiintyi myös vuoden 2019 DC Super Hero Girls -sarjassa.

 Televisiossa 
Vuoden 2018 Titans-sarjassa Teagan Croft esittää Rachel Rothia/Rachel Azarathia. Sarjassa Rachel asui äitinsä ystävän kanssa, ennen kuin tämä murhattiin. Rachel on uskonnollinen ja hyvin eksynyt ennen kuin tapaa Dick Graysonin ja liittyy Titans-ryhmän jäseneksi ottaen itselleen nimeksi Raven.

 Videopelit 
Raven on yksi pelattavista hahmoista vuoden 2005 Teen Titans -pelissä, joka perustuu saman nimiseen animaatiosarjaan.
Raven esiintyy vuonna 2010 DC Universe Onlinessa, jossa se ei ole pelattavana hahmona. Häntä ääninäyttelee pelissä Adriene Mishler.
Raven esiintyy pelattavana hahmona Injustice: Gods Among Us -pelissä, jossa häntä ääninäyttelee Tara Strong. Pelissä Raven on Teräsmiehen Regimen jäsen ja paljon väkivaltaisempi.
Raven esiintyy ladattavana bonushahmona Lego Batman 3: Beyond Gotham -pelissä.
Ravenin Teen Titans Go! versio esiintyy pelattavana hahmona Lego Dimensions -pelissä, jossa häntä ääninäyttelee Tara Strong.
Raven esiintyy pelattavana hahmona Lego DC Super-Villains -pelissä, jossa häntä ääninäyttelee Tara Strong.

 Hahmoa näytelleet 
 Vuodet  Näyttelijät  Sarjat  Elokuvat  Konsolipelit 2003–20062012–2013 2015-2018  Tara Strong  Teen TitansNew Teen Titans DC Super Hero Girls  Teen Titans: Trouble in Tokyo   Teen TitansInjustice: Gods Among Us 2005  Chad Morgan  Robot Chicken   2011  Adrienne Mischler    DC Universe Online 2016–2017  Taissa Farmiga   Justice League vs. Teen TitansTeen Titans: The Judas Contract  2018  Teagan Croft  Titans   

 Lähteet 

Luokka:DC-universumin supersankarit
Luokka:Teinititaanit
Luokka:Kuvitteelliset telekineetikot
Luokka:DC Comicsin noidat